**ELŐTERJESZTÉS**

A Gazdasági és Városstratégiai Bizottság

2017. június 12-i ülésére

**Javaslat a nevelési-oktatási intézmények közötti szárazelem-gyűjtési verseny díjazásával kapcsolatos döntés kiegészítésére**

Szombathely Megyei Jogú Város Közgyűlésének Gazdasági és Városstratégiai Bizottsága a 2017. április 24-i ülésén a 135/2017.(IV.24.) GVB. sz. határozatával a 2016. évi szárazelemgyűjtő verseny díjazására 540.000,- Ft támogatást biztosított a Kőrösi Óvoda, a Játéksziget Óvoda, a Barátság Óvoda, az Oladi Általános Iskola, a Neumann Általános Iskola, a Zrínyi Általános Iskola, a Szombathelyi Műszaki Szakképzési Centrum Gépipari és Informatikai Műszaki Szakközépiskolája, a Szombathelyi Szolgáltatási Szakképzési Centrum Oladi Szakképző Iskolája és a Szombathelyi Műszaki Szakképzési Centrum Puskás Tivadar Fém- Villamosipari Szakképző Iskolája és Kollégiuma részére.

A verseny helyezettjei és a jutalom összege a kiértékelést végző SZOVA Zrt. adatszolgáltatása alapján került előterjesztésre. A Bizottság döntését követően a SZOVA Zrt. jelezte, hogy az óvodák kiértékelésénél adminisztrációs hiba történt.

Az adminisztrációs hiba korrigálásakor megállapítottuk, hogy a Napsugár Óvoda szerepelt a legeredményesebben a szárazelemgyűjtő versenyen.

Az áprilisban elfogadott és a résztvevő intézmények által is megismert eredmény megtartása mellett javasolom, hogy a Napsugár Óvoda részére is biztosítsunk 70.000,- Ft összegű pénzjutalmat.

Javasolom kikötni, hogy a pénzjutalom kizárólag a gyermekek aktivitását közvetlenül befolyásoló tárgyjutalmakra, az óvodai csoportban, intézményi udvaron megjelenő eszközökre és berendezéseke vagy a nevelési intézmény környezetének szépítéséhez használható fel.

Jelen előterjesztésnek pénzügyi kihatása 70.000,- Ft, mely az önkormányzat 2017. évi költségvetéséről szóló, SZMJV Önkormányzata Közgyűlésének 4/2017.(III.7.) önkormányzati rendelete 15. mellékletének Környezetvédelmi kiadások sora terhére történne.

Kérem a T. Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2017. május „ ”**

 **/: Illés Károly :/**

|  |  |  |
| --- | --- | --- |
|  |  |  |

**Határozati javaslat**

**…./2017.(VI.12.) GVB. számú határozat**

A Gazdasági- és Városstratégiai Bizottság megtárgyalta a „Javaslat a nevelési-oktatási intézmények közötti szárazelem-gyűjtési verseny díjazásával kapcsolatos döntés kiegészítésére” című előterjesztést és az alábbi döntést hozza:

A Gazdasági- és Városstratégiai Bizottság a Napsugár Óvoda részére a 2016. évi szárazelem-gyűjtő versenyen elért eredménye alapján 70.000,- Ft támogatást biztosít Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017.(III.7.) önkormányzati rendelete 15. mellékletében meghatározott Környezetvédelmi kiadások sora terhére.

|  |  |  |
| --- | --- | --- |
|  |  |  |

A pénzjutalom kizárólag a gyermekek aktivitását közvetlenül befolyásoló tárgyjutalmakra, az óvodai csoportban, intézményi udvaron megjelenő eszközökre és berendezéseke vagy a nevelési intézmény környezetének szépítéséhez használható fel.

Az óvoda részére a jutalom összege a soron következő költségvetési rendelet módosításakor átcsoportosításra kerül.

**Felelős**: Lendvai Ferenc, a Gazdasági és Városstratégiai Bizottság elnöke

 (A végrehajtás előkészítéséért:

Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője)

**Határidő**: 2017. szeptember 30.